शीर्षक: अमित ठाकरे-मिताली बोरुडेच्या लग्नात राज ठाकरेंनी साधली 'वेडिंग डिप्लोमसी'?\nवरील काल्पनिक लेखाचे शीर्षक दिल्यास, लेखाची कल्पना करा.\n
अमित राज ठाकरे आणि मिताली बोरुडे

राज ठाकरे यांचे पुत्र अमित ठाकरे आणि मिताली बोरुडे आज मुंबईत एका शाही पण खासगी समारंभात विवाहबद्ध झाले. आता राजकारण्यांच्या घरची लग्न म्हटलं पाहुणे मंडळींमध्येही राजकारणी असतीलच. त्यातल्या त्यात ठाकरे कुटुंबातलं लग्न म्हटल्यावर क्रिकेट आणि सिनेक्षेत्रातल्या मोठ्या चेहऱ्यांनाही अगत्याचं निमंत्रण जातं.

पण देशात लोकसभा निवडणुका काही महिन्यांवर आल्या असताना, राज ठाकरेंनी या शुभमुहूर्तावर साधलेल्या 'वेडिंग डिप्लोमसी'कडेही सर्वांचं लक्ष लागून होतं. 

राजकीय नेत्यांचे विवाह समारंभ वरवर कौटुंबिक, खासगी वाटत असले तरी त्यांच्या मुहूर्तापासून ते आमंत्रितांची नावं ठरण्यापर्यंत त्यामध्ये एक डिप्लोमसी असते, असं म्हटलं जातं.  

राज ठाकरे इतर पाहुण्यांसह

आज अमित आणि मिताली यांच्या लग्नासाठी महाराष्ट्रातील तसंच देशातील काही मोठ्या नेत्यांना निमंत्रण आहे. पण पंतप्रधान नरेंद्र मोदी तसंच भारतीय जनता पार्टीचे अध्यक्ष अमित शाह आणि यांना बोलावण्यात आलं नाही.

राष्ट्रवादी काँग्रेसचे अध्यक्ष शरद पवार यांना आवर्जून आमंत्रण देण्यात आलं. यावरूनच राज ठाकरे यांच्या पुढील काळातील राजकीय वाटचालीचा अर्थ लागतो, असं राजकीय विश्लेषक सांगतात.

राज यांनी शिवसेना पक्षप्रमुख उद्धव ठाकरे यांना 'मातोश्री'वर जाऊन निमंत्रण दिल्यावरही, त्यामागे काहीतरी दुसराही राजकीय हेतू असावा, अशी चर्चा त्यावेळी होती.

राजकीय घडामोडींचे अभ्यासक आणि पत्रकार संदीप प्रधान यांच्या मते, अशा प्रकारची लग्नं ठरवण्यापासूनच 'वेडिंग डिप्लोमसी' सुरू झालेली असते. बीबीसी मराठीशी बोलताना ते म्हणाले, "उद्योजकांच्या घराण्यामध्ये जशी पुढची व्यावसायिक समीकरणं डोळ्यांसमोर ठेवून विवाहसंबंध जुळवले जातात, तसे राजकीय घराण्यांमध्ये राजकीय धोरणं लक्षात ठेवली जातात." 

शक्तिप्रदर्शनाची संधी

राजकीय नेत्यांचे विवाहसोहळे बऱ्याचदा आपले शक्तिप्रदर्शन करण्यासाठीही वापरले जातात. याबाबत संदीप प्रधान म्हणतात, "नेत्यांच्या मुलांचे विवाहसोहळे हे मोठेपणा दाखवण्यासाठीही केले जातात. आपले सोशल कॉन्टॅक्ट्स किती आहेत, हे सुद्धा याद्वारे दाखवलं जातं. लग्नासाठी कोणकोण आलं होतं, याचीही चर्चा होत असल्यामुळं राजकीय नेते आमंत्रितांच्या नावांकडं व्यवस्थित लक्ष देतात.

'मनसे शुभेच्छा'

"राज ठाकरे यांच्या घरातील विवाह सोहळ्याला अमित शाह आणि पंतप्रधान नरेंद्र मोदी यांना आमंत्रण नसणं...